1969-ben debütált a Formula–1-es világbajnokságon. A német versenyre egy Formula–2-es autóval nevezett, a futamon azonban már nem indult. Csapattársa, Gerhard Mitter az egyik edzésen életét vesztette, és Dieter visszalépett a folytatástól. Ezt követően csak egyszer állt rajthoz a világbajnokságon; az 1974-es osztrák nagydíjon indult egy Surtees-el. A futamot kilencedikként zárta, három körös hátrányban a győztes Carlos Reutemann mögött.